text: Retten i Hjørring valgte torsdag at varetægtsfængsle en 44-årig mand fra Pandrup-området. Manden er sigtet for i perioden 2002 til 2013 at have voldtaget sin samlever adskillelige gange og for at have udsat hende for andet seksuelt samvær under tvang, og efter trusler om vold. Han er derudover sigtet for vold mod samleveren og deres tre fælles børn, samt for trusler om vold og tvang af samleveren. Det fortæller anklager ved Nordjyllands Politi Karina Schou. Manden, der nægtede sig skyldig, blev varetægtsfængslet til 13. februar.
summary: Mand fra Pandrup varetægtsfængslet for vold og voldtægt mod samlever.